8. ΑΠΟΦΑΣΙΣ ΥΠΟΥΡΓΩΝ ΣΥΓΚΟΙΝΩΝΙΩΝ ΚΑΙ ΔΗΜΟΣΙΩΝ ΕΡΓΩΝ ΚΑΙ  ΚΟΙΝΩΝΙΚΗΣ ΠΡΟΝΟΙΑΣ Αριθ. Ε.Γ. 1522 της 8 Αυγ. 1957/12  Μαΐου 1958 Περί καθορισμού ανωτάτου ορίου επιτρεπομένου αριθμού εξεταζομένων ή θεραπευομένων ασθενών εντός μιας ώρας κ.λ.π. Έχοντες υπ’ όψιν: Την διάταξιν του άρθρ. 1 παρ. 8 του Ν.Δ. 3623/ 56 «περί καθορισμού κατωτάτων ορίων ιατρικής αμοιβής και συνθηκών εργασίας των Ιατρών» ως και απόσπασμα πρακτικών συνεδρίας του Α΄ Τμήματος του Ανωτάτου Υγειονομικού Συμβουλίου της 3ης Απρ. 1957, γνωματεύοντος περί του ανωτάτου ορίου επιτρεπομένου αριθμού εξεταζομένων ή θεραπευομένων ασθενών εντός μιας ώρας, ιδιαιτέρως δι’ εκάστην ειδικότητα, αποφασίζομεν: Καθορίζομεν το ανώτατον όριον επιτρεπομένου αριθμού εξεταζομένων ή θεραπευομένων ασθενών, εντός μιας ώρας, ιδιαιτέρως δι’ εκάστην ειδικότητα εν τοις ιατρείοις των υπό του Υπουργείου Συγκοινωνιών και Δημοσίων Έργων εποπτευομένων πάσης φύσεως οργανισμών, Ασφαλιστικών Ταμείων, Ταμείων Υγείας κλπ.. ως ακολούθως: 1) Γενικός ή ειδικός ιατρός εις την οικίαν του πάσχοντος καθ’ ώραν 1-2 ασθενείς μετ’ αναλογίαν προς τας αποστάσεις από κατοικίας εις κατοικίαν ασθενούς. 2) Γενικός Ιατρός εις το Ιατρείον τέσσαρες ασθενείς καθ’ ώραν με τας επιβαλλομένας παρακλινικάς εξετάσεις και μικράς επεμβάσεις. 3) Ειδικός Παθολόγος εις το Ιατρείον τέσσαρες ασθενείς καθ’ ώραν με παροχήν λεπτομερών οδηγιών. 4) Ειδικός Παιδίατρος εις το Ιατρείον τέσσαρες ασθενείς καθ’ ώραν με την ενδεικνυομένην καθοδήγησιν των γονέων του πάσχοντος. 5) Ειδικός Καρδιολόγος εις το Ιατρείον τέσσαρες ασθενείς καθ’ ώραν με τας απαραιτήτους ειδικάς εξετάσεις. Σελ. 576 6) Ειδικός Φυματιολόγος εις το Ιατρείον τέσσαρες ασθενείς καθ’ ώραν με την ενδεικνυομένην θεραπείαν. 7) Ειδικός γαστρεντερολόγος εις το Ιατρείον τέσσαρες ασθενείς καθ’ ώραν με τας απαραιτήτους ειδικάς εξετάσεις. 8) Ειδικός δερματολόγος εις το Ιατρείον πέντε ασθενείς καθ’ ώραν με την απαιτουμένην θεραπείαν αυτών. 9) Ειδικός Νευρολόγος – Ψυχίατρος εις το Ιατρείον δύο ασθενείς καθ’ ώραν με τας ενδεικνυομένας παρακλινικάς εξετάσεις. 10) Ειδικός χειρουργός εις το Ιατρείον τρεις ασθενείς καθ’ ώραν με τας επιβαλλομένας μικράς χειρουργικάς επεμβάσεις. 11) Ειδικός Μαιευτήρ – Γυναικολόγος εις το Ιατρείον τέσσαρες ασθενείς καθ’ ώραν με τας σχετικάς οδηγίας. 12) Ειδικός Ουρολόγος εις το Ιατρείον τρεις ασθενείς καθ’ ώραν με τας σχετικάς ουρολογικάς εξετάσεις. 13) Ειδικός Νευροχειρουργός εις το Ιατρείον τρεις ασθενείς καθ’ ώραν με καθορισμόν των ενδείξεων χειρουργικής επεμβάσεως. 14) Ειδικός χειρουργός θώρακος δύο ασθενείς καθ’ ώραν με ακτινολογικήν μελέτην του πάσχοντος και καθορισμόν των χειρουργικών ενδείξεων. 15) Ειδικός Ορθοπεδικός εις το Ιατρείον τέσσαρες ασθενείς καθ’ ώραν με τας σχετικάς επιδέσεις. 16) Ειδικός Ω.Ρ.Λ/λόγος εις το Ιατρείον τέσσαρες ασθενείς καθ’ ώραν με τας ενδεικνυομένας μικράς χειρουργικάς επεμβάσεις. 17) Ειδικός Οφθαλμολόγος εις το Ιατρείον τρεις ασθενείς καθ’ ώραν με τας ενδεικνυομένας μικράς επεμβάσεις. 18) Ειδικός Ακτινολόγος εις το εργαστήριον τέσσαρες ασθενείς καθ’ ώραν αναλόγως της φύσεως των ακτινολογικών εξετάσεων. 19) Ειδικός Μικροβιολόγος εις το Εργαστήριον Κλινικής Διαγνωστικής τέσσαρες εξετάσεις κατά μέσον όρον. 670 34.Ζ.ε.7-8 Ιατρικές Αμοιβές 